Komisijos reglamentas (EB) Nr. 568/1999
1999 m. kovo 16 d.
iš dalies keičiantis Reglamentą (EB) Nr. 577/97, nustatantį tam tikras išsamias Tarybos reglamento (EB) Nr. 2991/94, nustatančio tepiųjų riebalų standartus, bei Tarybos reglamento(EEB) Nr. 1898/87 dėl pavadinimų, naudojamų prekiaujant pienu ir pieno produktais, apsaugos, taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 5 d. Tarybos reglamentą (EB) Nr. 2991/94, nustatantį tepiųjų riebalų standartus [1], ypač į jo 8 straipsnį,
atsižvelgdama į 1987 m. liepos 2 d. Tarybos reglamentą (EEB) Nr. 1898/87 dėl pavadinimų, naudojamų prekiaujant pienu ir pieno produktais, apsaugos [2] su paskutiniais pakeitimais, padarytais Reglamentu (EB) Nr. 222/98 [3], ypač į jo 4 straipsnio 2 dalį,
kadangi Komisijos reglamentu (EB) Nr. 577/97 [4] su paskutiniais pakeitimais, padarytais Reglamentu (EB) Nr. 2521/98 [5], nustatomos specialios nuostatos dėl pavadinimo "sviestas" naudojimo iš sviesto, cukraus ir alkoholio sudarytų produktų grupei; kadangi pripažįstama, kad kai kuriems iš šių produktų gali būti taikoma leidžianti nukrypti nuostata, numatyta Reglamento (EB) Nr. 2991/94 dėl tradicinių pavadinimų 2 straipsnio 2 dalyje; kadangi tie produktai yra apibrėžti Reglamento (EB) Nr. 577/97 I priede kaip produktai, kurių mažiausias riebalų kiekis - 34 %;
kadangi pagal papildomą, Jungtinės Karalystės pateiktą informaciją, aišku, kad kai kurių tradicinių produktų riebalų kiekis yra 20 %; kadangi dėl to Reglamento (EB) Nr. 577/97 I priedas turėtų būti atitinkamai pakeistas;
kadangi atitinkami vadybos komitetai per jų pirmininkų nustatytą laikotarpį nepareiškė nuomonės,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 577/97 I priedo V punkto pirmoje įtraukoje "34 %" pakeičiama "20 %".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. kovo 16 d.